# Rick Fenn

Richard "Rick" Fenn (Oxford 23 de maig de 1953) és un guitarrista de rock anglès. És més conegut per haver estat membre de la banda 10cc des de 1976. També ha col·laborat amb Mike Oldfield, Rick Wakeman, el cantant de Hollies Peter Howarth i el bateria de Pink Floyd Nick Mason.

## Història

La carrera musical de Fenn va començar a Oxford on era líder de la banda escolar 'Bagshot Louie'. La banda va plegar amb el final de l'any escolar el 1971 i Fenn es va traslladar a Cambridge, per assistir a la Cambridge College of Arts & Technology.
Després de completar un curs d'estudis empresarials de grau HND, Fenn es va unir a una banda de Cambridge anomenada Hamilton Gray que es va traslladar a Manchester i es va convertir en la banda 'Gentlemen'. El seu debut televisiu en un espectacle anomenat "So It Goes" (juntament amb els Sex Pistols) va donar lloc a una complicitat amb Paul Burgess que, poc després, el va recomanar al grup 10CC al qual es va unir a finals de 1976 en el llançament de l'àlbum The Deceptive Bends i des de llavors n'ha estat membre.
A partir de 1979, també va realitzar gires i gravar amb Mike Oldfield. Amb ell va co-escriure la cançó "Family Man" que va arribar a ser un gran èxit.
El 1985 Fenn va escriure i va gravar el seu propi disc Profiles amb el bateria de The Pink Floyd, Nick Mason. El senzill de l'àlbum, "Lie for a Lie", cantat per David Gilmour i amb Maggie Reilly va ser un èxit a USA. També en la dècada de 1980 Fenn i Mason van formar Bamboo Music, una companyia que va produir música per a clients corporatius.
Amb els anys ha fet gires amb artistes com Rick Wakeman, Jack Bruce, Elkie Brooks i Wax (amb Andrew Gold i Graham Gouldman). Com a guitarrista, ha gravat amb nombrosos artistes, entre ells Cliff Richard, Peter Green, Agnetha (ABBA), Marilyn, Sniff 'n' the Tears, John Wetton i Justin Hayward.
A partir dels anys 80, Fenn va dedicar més temps a compondre i va escriure innombrables partitures per a documentals, drames i comèdies de T.V. i una sèrie de llargmetratges. Entre ells hi havia White of the Eye que va ser una altra col·laboració amb Nick Mason. Al llarg dels anys ha guanyat diversos premis per a peces comercials d'alt perfil.
Una banda sonora li va permetre guanyar un premi Gold Clio als Estats Units el 1989 per a la millor cançó, incloent Peter Howarth a la veu. Va formar una associació d'escriptura amb Howarth, ara el cantant principal dels Hollies, i el 1990 va escriure una òpera rock anomenada "Robin, Prince of Sherwood" que va recórrer el Regne Unit durant un any i va passar quatre mesos al West End. Fenn i Howarth tenen en marxa altres projectes. També munten periòdicament una companyia de músics destacats i actuen com els Feramones.
Fenn va recórrer recentment tota Alemanya com a part de 10cc fent concerts de Nokia Night of the Proms (2008) on, a més de 10cc, va actuar amb Tears For Fears, Robin Gibb i Kim Wilde.
Quan no treballa amb 10CC, Fenn passa la major part del seu temps a casa seva a prop de Byron Bay, Nova Gal·les del Sud, a Austràlia, amb la seva esposa i filla Heather i Ruby-Mae, on també ha col·laborat amb la llegenda australiana del rock Brian Cadd en diversos projectes.

## Discografia
### Mason + Fenn

    Profiles – 1985
    Life Could Be a Dream – 1986 (film soundtrack)
    White of the Eye – 1987
    Body Contact – 1987
    Tank Malling – 1989

### 10cc

    Live and Let Live – 1977
    Bloody Tourists – 1978
    Look Hear? – 1980
    Ten Out of 10 – 1981
    Windows in the Jungle – 1983
    Best of 10cc – 1980
    The Collection – 1987
    10cc Alive – 1993
    Mirror Mirror – 1995
    Live in Concert – 1985 (Video)
    Changing Faces – 1998 (Video)
    Ultimate Collection – 2003
    Greatest Hits ... And More – 2006 DVD
    Clever Clogs DVD – 2008

### Amb Eric Stewart

    Girls – 1980
    Frooty Rooties – 1982

### Amb Graham Gouldman

    Animalympics (1980)
    And Another Thing... (2000)
    Love and Work (2012)

### Amb Agnetha Fältskog

    Eyes of a Woman – 1985

### Amb Peter Howarth

    Robin Prince of Sherwood – 1992
    Androcles and the Lion – 1995
    Circle of Four – 1995

### Amb Mike Oldfield

    QE2 – 1980
    Live at Montreux 1981 – 1981
    Five Miles Out – 1982
    Crises – 1983
    Islands – 1987

### Amb Rick Wakeman

    Crimes of Passion (soundtrack) – 1984
    Silent Nights – 1985
    Live at Hammersmith – 1985

### Sniff 'n' the Tears

    Love Action – 1981

### Amb Michael Mantler

    Live – 1987 – with Jack Bruce and Nick Mason
    Many Have No Speech – (Watt/ECM) — with Jack Bruce Marianne Faithfull, Robert Wyatt
    The Watt Works Family Album – : (WATT/ECM) —
    Folly Seeing All This – 1993: (ECM) —

### Amb Peter Green

    Blues for Dhyana – 1998
    The Clown – 2001

### Amb Tanita Tikaram

    The Cappucino Songs – 1998

## Referències

* ↑ «10cc - Rick Fenn Biography» (en anglès). 10 cc (Pàgina oficial). Arxivat de l'original el 2020-08-10. [Consulta: 7 març 2018].
* ↑ Ankeny, Jason. «All Music - Rick Fenn biography» (en anglès). All Music. [Consulta: 7 març 2018].
* ↑ Schaffner, Nicholas. La odisea de Pink Floyd (en castellà). Barcelona: Ma Non Troppo - Robinbook, 2005, p. 273. ISBN 84-96222-28-4.
* ↑ «RWCC-Discography» (en anglès). Wakeman's Music Emporium. Arxivat de l'original el 2018-06-23. [Consulta: 7 març 2018].
* ↑ «Rateyourmusic - Night of the proms 2008» (en anglès). Sonemic, Inc.. [Consulta: 7 març 2018].
* ↑ «Epic - Biography» (en anglès). Epic, the Band. [Consulta: 7 març 2018].